Cutbray adalah salawar nang bemagin lumbah matan lintuhut ke bawah. Sejarah asal mula cutbray belum kawa dipastiakan. Pada mula-mula abad 19, salawar panjang nang ujungnya membentuk lonceng mulai dipakai di Angkatan Laut AS. Cutbray jadi modis banar gasan bibinian tahun 1960-an di Eropa wan di Amérika Utara. Di tahun 1970-an, jadi trén gasan lalakian wan bibinian. Wayah naya, cutbray lalakian matan tahun 1970-an jadi pakayan vintage buruan gasan dikoléksi. Dipakay lalakian gasan datang ke acara disko téma rétro, dipakai bubuhan band kebangkitan retro, wan dipakai wayah clubbing.

Ripublik Aprika Tangah ialah sabuah nagara di padalaman Aprika nang bahalatan lawan Chad, Sudan, Ripublik Demokratik Kongo, Ripublik Kongo dan Kamerun.

Julhajjah (BK) atawa Dzulhijjah, adalah bulan kadua walas dan tauncit dalam pananggalan Hijriyah. Umat Islam babida pandapat dalam manantuakan awal Julhajjah. Ada nang mangguna'akan hisab, rukyah, maupun maumpati panatapan awal Dzulhijjah di Arab Saudi.

Anam tumatan kawalu buting planet dan talu tumatan kalima buting planet kihit naitu dikulilingi ulih satelit alami, nang rancak disambat ""bulan"" sasuai lawan Bulan atawa satelit alami Bumi. Masing-masing planet palih luar dikulilingi ulih utas planet nang tasusun ulih dabu wan partikal nang lain.

Karariang kawa tahaba parak di samunyaan habitat, tagal diketahui terjadi di lautan atau di dairah kutup. Interaksi buhannya lawan ekosistemnya dilakukan lawan bamacam cara. Bubuhannya rancak makan di tumbuhan dan jamur, marusak partahanan binatang dan tumbuhan, dan mamangsang invertebrata lain. Babarapa spesies dimangsa bamacam binatang pariannya burung dan mamalia. Sapalih janis merupakan hama agrikultur, pariannya karariang kantang Colorado (Leptinotarsa decemlineata), karariang tanaman kapas (Anthonomus grandis), karariang galapung habang (Tribolium castaneum), dan karariang mungbean atawa cowpea (Callosobruchus maculatus), spesies karariang lainnya adalah kotrol panting hama agrikultur. Umapmanya cuntuhnya, coccinellidae (ladybirds atawa ""karariang purintikan"") nang ma'konsumsi aphid, hama puhun, thrips, dan sarangga pahisap tanaman lainnya nang menyababakan karusakan katam tanaman.

Urang Samaria adalah panduduk wilayah Palistina palih utara, nang baharinya manjadi wilayah karajaan Israel Utara. Tumatan abad ka-6 SM, ada patantangan antara urang-urang Samaria lawan urang-urang Yahudi, nang balangsung hingga masa Pajanjian Hanyar.. Patantangan itu tautama disababakan alasan etnisitas, nang mana urang-urang Yahudi ma'anggap urang-urang Samaria kada badarah Israel murni marga marupakan hasil parnikahan kambuh urang Yahudi lawan non-Yahudi. Salain itu, dalam hal kaagamaan gin ada pabidaan di antara kaduanya sahingga urang-urang Yahudi ma'anggap ibadah urang-urang Samaria kada'lah bujur. Di sisi lain, urang-urang Samaria gin malihat urang-urang Yahudi sacara négatip. Urang-urang Samaria ma'anggap diri mereka sabagai bangsa Israel nang bujur, wan mahalatakan diri matan bubuhan bangsa Israel nang sudah dicamarakan ulih imam Eli pada jaman Samuel.